Ona Babonienė

Ona Babonienė Spaknytė (g. 1950 m. spalio 22 d. Rakavoje, Raseinių rajonas) – pedagogė, Lietuvos ir Raseinių rajono savivaldybės visuomenės ir politinė veikėja.

 Biografija 
1955–1959 m. mokėsi Rakavos pradžios, 1959–1964 m. Ginčaičių aštuonmetėje, 1967 m. baigė Raseinių 2–ą vidurinę mokyklą. 1973–1978 m. studijavo Šiaulių pedagoginiame institute, 1993–1997 m. Vilniaus Pedagoginiame universitete.

1967–1969 m. Kalnujų aštuonmetės, 1969–1974 m. Pašaltuonio aštuonmetės mokyklos mokytoja, 1974–1988 m. Raseinių 1-osios vidurinės mokyklos užklasinio darbo organizatorė.

1988–1991 m. Raseinių moksleivių namų direktorė, 1991–2000 m. Raseinių rajono savivaldybės kultūros, švietimo ir sporto skyriaus vyr. specialistė, Raseinių raj. švietimo darbuotojų profsąjungos pirmininkė. 2000–2004 m. Seimo narė. 2004–2012 m. Lietuvos moksleivių kūno kultūros ir sporto centro direktorė.

1990–1995 m. Raseinių rajono tarybos deputatė, 1995–2003 m. ir 2007–2019 m. Raseinių rajono savivaldybės tarybos narė.2011 m. Lietuvos savivaldybių tarybų rinkimai  1995–2000 m. kultūros, švietimo ir sporto komiteto pirmininkė.

Iki 1989 m. LKP narė. Nuo 1990 m. LSDP narė, Raseinių rajono skyriaus pirmininko pavaduotoja, 1992–2004 m. Raseinių socialdemokračių moterų klubo pirmininkė, moterų socialdemokračių sąjungos pirmininkės pavaduotoja, nuo 1999 m. LSDP tarybos narė.

Duktė Vida.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

 Šaltiniai 

Kategorija:Raseinių politikai
Kategorija:Seimo nariai
Kategorija:Lietuvos sporto veikėjai
Kategorija:Lietuvos profsąjungiečiai